OpenLLM-France/wikimedia huggingface dataset:
# Antoni Llauradó Muntanyola

Antoni Llauradó Muntanyola (Solivella, 1889 - Perpinyà, 1957) fou un anarquista idealista català.
Militant convençut per la causa de la llibertat, exercí de professor a diverses escoles, on la seva polèmica actuació com ensenyant el va portar a ser perseguit, entre 1918 i 1923 pel clergat i les autoritats de l'època. Afiliat a la CNT, va ser elegit alcalde de Reus quan les forces antifeixistes del país van pactar la formació d'un govern d'unitat presidit per Josep Tarradellas com a Conseller Primer, i a Reus es va dissoldre el Comitè Antifeixista, el setembre de 1936, a l'inici de la guerra civil espanyola. Llauradó propicià un govern frontpopulista de concentració amb el PSUC, ERC, POUM i Unió de Rabassaires. Després dels fets de maig de 1937 va dimitir d'alcalde i l'alcaldia passà a Ramir Ortega, membre del PSUC, tot i que en el nou ajuntament va seguir de regidor i responsable de Cultura fins al final de la guerra. Acabada la guerra, hagué d'exiliar-se a França. Tot i haver-ho sol·licitat reiteradament la seva família, mai no li van permetre retornar per poder morir en la seva terra i al costat de la seva muller i la seva filla.

## Referències

* ↑ El poder revolucionari a Catalunya durant els mesos de juliol a octubre del 1936 Arxivat 2015-09-24 a Wayback Machine., tesi doctoral de Josep Antoni Pozo González, pàgina 103
* ↑ Navais, Joan. Una ciutat en ebullició: petites històries de Reus i de més enllà. Reus: Centre de Lectura, 2017, p. 141. ISBN 9788494533563.
* ↑ A cavall de la utopia: Esteve Fibla, Alcanar, 1905-1939, de Ramon Puig Puigcerver
* ↑ Navais, J.; F. Samarra. "La Segona República i la guerra civil" A: Història general de Reus, vol. IV. Reus: l'Ajuntament, 2003, p. 195 i 205. ISBN 8489688214

## Bibliografia

* Puig Puigcerver, Ramon. A cavall de la utopia: Esteve Fibla, Alcanar, 1905-1939. Cossetània Edicions, 2001. ISBN 9788495684325.
# Ruitenveen

Ruitenveen és un llogaret ubicat al sud-oest de la població de Nieuwleusen (Països Baixos), a la província d'Overijssel. L'1 de gener del 2021 tenia 700 habitants. Es troba entre la zona industrial De Hessenpoort (Zwolle) i Nieuwleusen, a la carretera provincial N758. Ruitenveen té una escola d'educació primària.

## Referències

* ↑ «Tabel: Kerncijfers wijken en buurten 2021» (en neerlandès). Oficina Central d'Estadística, 6 agost 2021. [Consulta: 20 desembre 2022].
# Loring

La firma Loring Pujol y Cia és una de les moltes empreses aeronàutiques en què va invertir els seus esforços l'emprenedor enginyer Jorge Loring Martinez, que per altra banda estava emparentat amb el famós aviador Fernando Rein Loring, que va realitzar la repetició dels raids aeris Madrid – Manila.

## Biografia

Va acabar els estudis d'Enginyeria de Camins el 1912, i, com que no tenia cabuda en aparell estatal, va marxar a Guinea, on va fer negocis profitosos amb vaixells propis, de cacau i fustes fines. Retornat a la península, i aquesta vegada com empleat estatal, va arribar a Barcelona, on va desenvolupar la seva afició per la mecànica i va crear la companyia Loring Pujol y Cia, i es va treure el títol de pilot el 1916.
Poc després dirigí l'empresa Talleres Hereter S.A.. Aquest període és quan realitza la patent del motor de 18 cilindres en W amb el número de patent 68049, i que porta per títol Perfecionamiento en los Motores de Aviación amb data de dia 8 d'octubre de 1918 Aquesta fou presentada amb Claudio Baradat Guillé, creador d'altres motors. Vegeu Baradat.
Després d'aquest període, es trasllada a Madrid, on crea Loring Compañia Española de Trafico Aéreo (CETA) el 1921, amb la línia Sevilla – Larraix. El 1924 adquireix terrenys prop de Cuatro Vientos on instal·la la seva pròpia fàbrica d'avions, Talleres Loring.
L'any 1934 funda una nova companyia anomenada Aeronáutica Industrial S.A. AISA, on va ser trobat mort el 22 de setembre de 1936, en esclatar la Guerra Civil Espanyola.

## Descripció del motor

Segons els diferents dibuixos, i en la secció que apareix al llibre de referència, s'aprecia un motor de 18 cilindres en W o sigui tres blocs de 6 cilindres en línia amb arbre de lleves en cap amb atac directe a les vàlvules (Taques), comandats per arbre rei, pel que sembla un motor de gran potència.

## Vegeu també

* Disposició d'un motor de pistons
* AISA
* Baradat
* Llista de motors d'aviació fabricats a Espanya

## Referències

* ↑ Arxivat 2012-04-13 a Wayback Machine. Arxivat 2012-04-13 a Wayback Machine. Arxivat 2012-04-13 a Wayback Machine. Arxivat 2012-04-13 a Wayback Machine. Arxivat 2012-04-13 a Wayback Machine. Ejercito del Aire – Madrid-Manila en avioneta, los raids de Rein Loring- PDF (castellà) Arxivat 2012-04-13 a Wayback Machine. Visitat el 24/07/2011
* ↑ Oficina de Patents i marques, Arxiu històric (castellà) Visitat el 25/07/2011
* ↑ Ateneo - Jorge Loring Martinez (castellà) Visitat el 24/07/2011
* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 114. ISBN 84-612-7902-6.

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.

## Enllaços externs

* Ateneo de Cordovà - Bibliografia de Jorge Loring Martinez en castellà
* Una altra biografia de Jorge Loring Arxivat 2010-03-31 a Wayback Machine. Visitada el 04/08/2011
# Perlodinella kozlovi

Perlodinella kozlovi és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: la Xina.

## Referències

* 1 2 Klapálek, 1912. Coll. Zool. Selys. 4(1):28.
* ↑ uBio (anglès)
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Illies, 1966. Das Tierreich 82:388.
* Zwick, P., 1973. Das Tierreich 94:237.

## Enllaços externs

* Encyclopedia of Life (anglès)
* Perlodidae Species Listing Arxivat 2010-08-06 a Wayback Machine. (anglès)
# Sigma de la Corona Boreal

Sigma de la Corona Boreal (σ Coronae Borealis) és un sistema estel·lar en la constel·lació de la Corona Boreal. Mitjançant telescopi es pot resoldre en dos estels, denominats Sigma Coronae Borealis A i B, separats entre sí 7 segons d'arc.

## Sigma Coronae Borealis A

Sigma Coronae Borealis A (HD 146361 / HR 6063), l'estel primari, té magnitud +5,64 i és, al mateix temps, un binari espectroscòpic. Està format per dos estels de la seqüència principal de tipus F9V i G0V amb un període orbital de 1,14 dies. La separació entre ells és de només 0,028 ua, que equival a unes 6 vegades el radi solar.
L'estel de tipus F9 té una temperatura efectiva de 6000 K i una lluminositat un 17 % major que la del Sol. El seu radi és un 14 % més gran que el radi solar i la seva massa és de 1,11 masses solars. El seu acompanyant té una temperatura de 5900 K i és un poc més del 2 % més lluminosa que el Sol. Un 10 % més gran que el Sol, la seva massa és un 8 % major que la massa solar.
La proximitat entre aquests dos components ha forçat la ràpida rotació d'ambdós estels, amb períodes de 1,157 dies, gairebé sincronitzats amb el període orbital. Això produeix una gran activitat, i fa del sistema una variable RS Canum Venaticorum —semblant, per exemple, a ε Ursae Minoris— rebent el nom, quant a variable, de TZ Coronae Borealis.

## Sigma Coronae Borealis B

Sigma Coronae Borealis B (HD 146362 / HR 6064), és la component més tènue, amb magnitud aparent +6,42. És també un nan groc, encara que de tipus espectral G1V. Amb una temperatura de 5800 K de temperatura, la seva lluminositat equival al 85 % de la lluminositat solar. La seva massa és similar a la del nostre Sol.
Sigma Coronae Borealis B completa una òrbita al voltant del parell interior Sigma Coronae Borealis A cada 890 anys. L'òrbita és notablement excèntrica, i la separació varia entre A i B entre 31 i 225 ua. Des de Sigma Coronae Borealis B, les components de Sigma Coronae Borealis A se veurien separats en el cel entre 25 segons de l'arc i 3 minuts d'arc, cadascun d'ells amb una lluentor, en mitjana, 70 vegades major que el la Lluna plena.

## Situació del sistema

El sistema està situat a 71 anys llum del Sistema Solar, i l'estel conegut més proper a ell és HIP 79551 (GJ 9549), distant 3,7 anys llum. Aquest estel, també denominat Sigma Coronae Borealis C, sembla no estar gravitacionalment lligat al sistema.

## Referències

* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 01-12-2001, pàg. 3466–3471. DOI: 10.1086/323920.
* ↑ Sigma Coronae Borealis A (SIMBAD)
* 1 2 3 4 Sigma Coronae Borealis (Stars, Jim Kaler)
* ↑ Sigma Coronae Borealis B (SIMBAD)
* ↑ GJ 615.2 C -- Star in double system (SIMBAD)
* ↑ Sigma Coronae Borealis (WolframAlpha)
# Adelaida (muller de Guillem de Santmartí)

Adelaida (segle X - segle XI) va ser una noble catalana, muller de Guillem de Santmartí, senyor del castell de Sant Martí Sarroca i de les terres i els estanys de Calders, sobre els quals mantenia plets amb el monestir de Sant Cugat.
A la mort del seu marit (1010), les seves terres van ser expropiades pel monestir de Sant Cugat (1017), però la lluita entre les dues parts encara va durar anys,

## Referències

* 1 2 «Adelaida (muller de Guillem de Santmartí)». Gran Enciclopèdia Catalana. Barcelona: Grup Enciclopèdia Catalana.
# Font de les Aigües

La Font de les Aigües és una font del terme municipal de Tremp, del Pallars Jussà, a l'antic terme ribagorçà de Sapeira, en territori del poble de Tercui.
Està situada a 1.062 m d'altitud, al nord-est de Tercui, al capdamunt de la vall del barranc de Russirera.

## Enllaços externs

* Institut Cartogràfic de Catalunya
# Canon EOS C300

La Canon EOS C300 és una càmera de cinema digital del rang Cinema EOS. Canon la va presentar el 3 de novembre del 2011. La càmera s'oferia amb dues opcions de muntura, Canon EF o Arri PL, i està disponible des del gener del 2012. El setembre del 2015 Canon tragué al mercat una versió millorada d'aquest model, la Canon EOS C300 Mark II.
El 2012 aquesta càmera va guanyar el premi de Technical Image Press Association (TIPA), com a millor videocàmera professional.

## Especificacions

* Sensor CMOS Super 35 de 8,3 Mpx (3840x2160 resolució QFHD).
* Processador DIGIC DV III.
* Canon XF Codec.
* Dos entrades per a targetes Compact Flash.
* L'exposició i l'enfocament són només manuals.
* Bateries compatibles: BP-955 i BP-975.
* Aquest model es venia com un sistema, incloent-hi un monitor LCD amb una unitat d'àudio XLR, una empunyadura lateral i superior.
* Disponible des del gener de 2012.
* Preu: aproximadament 14.000 €.

## Usos en cinema

Per a la filmació de la seva pel·lícula Möbius, Vincent Laforet tingué accés a la Canon EOS C300 abans que sortís a la venda.
A més, la C300 s'emprà juntament amb altres DSLR de Canon, com per exemple la Canon EOS 5D Mark II, una càmera que utilitza fotografia infraroja, en el rodatge del curtmetratge When you find me, dirigit per Bryce Dallas Howard i produït pel seu pare, Ron Howard.
Aquesta també es va usar muntada en un dron per gravar imatges aèries a la pel·lícula de baix pressupost de Kevin Macdonald How I Live Now (2013).

## Referències

* ↑ «A Star is Born: Canon Launches New Digital Video Camcorder for High-Resolution Motion Picture Production | Canon Global» (en anglès). [Consulta: 19 novembre 2018].
* ↑ «Canon C300 Mark II announced with new 8.85MP 35mm sensor and 4K recording» (en anglès). Dpreview.
* ↑ «2012 TIPA Award Winners» (en anglès). Ephotozine.
* ↑ «Canon EOS C300 Especificaciones» (en castellà). Canon España. Arxivat de l'original el 2023-11-23. [Consulta: 23 novembre 2023].
* ↑ «Canon unveils Cinema EOS C300 interchangeable-lens video camera» (en anglès). Dpreview.
* ↑ Laforet, Vincent. «Mobius - 1080p HQ», 07-10-2011. [Consulta: 19 novembre 2018].
* ↑ «3 Years later… “Mobius” and the Canon C300 / C300PL « Vincent Laforet's Blog» (en anglès). Arxivat de l'original el 2011-11-11. [Consulta: 19 novembre 2018].
* ↑ «Ron and Bryce Dallas Howard's Canon C300 "When you find me" project Imagin8ion live thru Dec 19 | planet5D curated digital image news» (en anglès). planet5D curated digital image news, 16-12-2011.
* ↑ «Canon's 30-Minute C300 Short 'When You Find Me'» (en anglès). No Film School, 18-12-2011.
* ↑ «How I Live Now - Trivia». IMDb.
# Sammamish

Sammamish és una població dels Estats Units a l'estat de Washington. Segons el cens del 2000 tenia 34.104 habitants.

## Demografia

Segons el cens del 2000, Sammamish tenia 34.104 habitants, 11.131 habitatges, i 9.650 famílies. La densitat de població era de 729,5 habitants per km².
Dels 11.131 habitatges en un 53,3% hi vivien nens de menys de 18 anys, en un 79,5% hi vivien parelles casades, en un 5,3% dones solteres, i en un 13,3% no eren unitats familiars. En el 9,4% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,29.
Per edats la població es repartia de la següent manera: un 33,4% tenia menys de 18 anys, un 4,8% entre 18 i 24, un 33,2% entre 25 i 44, un 24,6% de 45 a 60 i un 4% 65 anys o més.
L'edat mediana era de 35 anys. Per cada 100 dones de 18 o més anys hi havia 98,5 homes.
La renda mediana per habitatge era de 101.592 $ i la renda mediana per família de 104.356 $. Els homes tenien una renda mediana de 76.688 $ mentre que les dones 47.164 $. La renda per capita de la població era de 42.971 $. Aproximadament l'1,6% de les famílies i el 2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sammamish». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Sammamish». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Maale Iron

Maale Iron (en hebreu: מעלה עירון) (en àrab: طلعة عارة) és un consell local àrab-israelià que es troba en el Districte de Haifa, a Israel, i forma part de la regió de Wadi Ara. La ciutat està constituïda pels cinc llogarets àrabs de Bayada, Musmus, Salim, Musheyrifa i Zalafa. Els llogarets van ser units pel Ministeri de l'Interior d'Israel per formar el consell local. D'acord amb l'Oficina Central d'Estadístiques d'Israel, Maale Iron tenia una població de 12.100 habitants en 2005, en la seva majoria són ciutadans àrabs musulmans.

## Referències

* ↑ «Ma'ale Iron (Israel)», April 27, 2005.
# Hliník nad Hronom

Hliník nad Hronom és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1075.
# Storskrymten

Storskrymten és una muntanya de 1.985 metres d'altura situada a Noruega. La part superior de la muntanya és un punt d'intersecció triple per a tres comtats i tres municipis: Oppdal (comtat de Trøndelag), Sunndal (comtat de Møre og Romsdal), i Lesja (comtat d'Innlandet). Les zones urbanes més properes es troben a més de 40 quilòmetres al sud de la muntanya.
És la muntanya més alta de tot el comtat de Sør-Trøndelag. A menys de 2 quilòmetres a l'est de la muntanya comença el Parc Nacional Dovrefjell-Sunndalsfjella.
El nom de la muntanya prové de stor, que significa "gran". El darrer element skrymten és la forma finita de skrymt, que significa "por" o "ensurt" (les vessants de la muntanya són extremadament escarpades).

## Referències

* 1 2 «"Sør-Trøndelag – geologi og landformer"» (en noruec). Store norske leksikon.
* ↑ «Storskrymten» (en noruec). yr.no. Arxivat de l'original el 2015-02-10. [Consulta: 10 febrer 2015].
# Albanchez

Albanchez és una localitat de la província d'Almeria, a Andalusia. El 2005 tenia 681 habitants. El municipi d'Albanchez està situat a la comarca del Medio Almanzora, als contraforts septentrionals de la serra de Los Filabres i a l'oest de la serra de Damián, 80 km al nord-est de la capital, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 626 | 605 | 605 | 586 | 575 | 585 | 638 | 697 | 681 |
# Norberto Fontana

Norberto Edgardo Fontana va ser un pilot de curses automobilístiques argentí que va arribar a disputar curses de Fórmula 1.
Va néixer el 20 de gener del 1975 a Arrecifes, Argentina.

## A la F1

Norberto Fontana va debutar a la vuitena cursa de la temporada 1997 (la 48a temporada de la història) del campionat del món de la Fórmula 1, disputant el 29 de juny del 1997 el G.P. de França al circuit de Magny-Cours.
Va participar en un total de quatre curses puntuables pel campionat de la F1 disputades totes dins la temporada 1997 aconseguint una novena posició (en dues ocasions) com millor classificació en una cursa i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1997 | Red Bull Sauber Petronas | Sauber | Petronas | AUS | BRA | ARG | SMR | MON | ESP | CAN | FRA Ret | GBR 9 | ALE 9 | HUN | BEL | ITA | AUT | LUX | JAP | EUR 14 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 4 (4) | 0 | 0 | 0 | 0 | 0 |

## Enllaços externs

* Web oficial
# Love, Lust, Faith and Dreams

Love, Lust, Faith and Dreams és el quart LP de Thirty Seconds to Mars, llençat al mercat el 21 de maig de 2013.
El primer senzill del disc fou Up in the Air, que es llançà el 4 de març del 2013 a l'espai exterior durant l'Expedició 35 i va sortir a la venda el 19 de març del mateix any. El videoclip de la cançó va ser nominat per a la categoria de millor videoclip als Kerrang! Awards 2013. El segon senzill fou Do or Die i el tercer, City of Angels.

## Crèdits

* Jared Leto - Veus, Guitarra, Baix
* Shannon Leto - Bateria
* Tomo Miličević - Guitarra, Baix

## Llista de cançons

L'àlbum consta de dotze cançons:
* Birth – 2:07
* Conquistador – 3:12
* Up In The Air – 4:36
* City Of Angels – 5:02
* The Race – 3:40
* End Of All Days – 4:51
* Pyres Of Varanasi – 3:12
* Bright Lights – 4:46
* Do Or Die – 4:07
* Convergence – 2:00
* Northern Lights – 4:44
* Depuis Le Debut – 2:33

## Referències

* ↑ «30 Seconds To Mars To Release New Single And You Can't Hear It» (en anglès). http://bloody-disgusting.com, 28-02-2013. [Consulta: 2014].
* ↑ «Thirty Seconds To Mars To Launch New Single … Into Outer Space» (en anglès), 28-02-2013. Arxivat de l'original el 2014-12-08. [Consulta: 19 novembre 2014].
* ↑ «Kerrang! Awards 2013 winners: Biffy Clyro, Fall Out Boy triumph» (en anglès), 14-06-2013. [Consulta: 19 novembre 2014].
* ↑ «30 Seconds To Mars “Up In The Air” Stream; Album Artwork & Track List» (en anglès), 18-03-2013. Arxivat de l'original el 2014-11-29. [Consulta: 19 novembre 2014].
# Hlivištia

Hlivištia és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1413.
# Special Providence

Special Providence és un grup hongarès de jazz i rock progressiu. El quartet va néixer el 2004 amb integrants del Departament de Música Ferenc Liszt i l'estudi de música Kőbányai. Toquen fusionant jazz, jazz-rock i rock progressiu. El 2007, van llançar el seu primer àlbum, Space Café. El 2008, el seu segon disc anomenat Labyrinth va assolir reconeixement per la premsa internacional. Al novembre de 2009 van tocar al Festival de Jazz de Londres; i des del 2010, la companyia francesa Musea distribueix la seva música a 15 països.
El 2012 van editar el seu tercer àlbum d'estudi, Soul Alert. El grup fa actuacions continuades a festivals del país i també a l'estranger. Se'ls va convidar a la primera mostra de jazz d'Hongria, de la qual se'n va fer una bona crítica a la revista Jazzwise. Han actuat al costat d'estrelles mundials com Jeff Andrews (americà) i Étienne Mbappé (francès).

## Formació
### Membres actuals

    Markó Ádám - bateria
    Kertész Márton - guitarra
    Kaltenecker Zsolt - teclat
    Fehérvári Attila - baix

### Membres anteriors

    Cséry Zoltán - teclat (2004-2014)
    Bata István - baix

## Discografia

* Space Café (2007)
* Labyrinth (2008)
* Something Special (DVD, 2010)
* Soul Alert (2012)
* Essence of Change (2015)

## Referències

* ↑ Periferic Records Diszkográfia
* ↑ http://mymusic.hu/20140303_kaltenecker_zsolt_special_providence
* ↑ http://www.prog-sphere.com/reviews/special-providence-essence-of-change-review/ Arxivat 2015-10-17 a Wayback Machine.
* ↑ http://www.passzio.hu/modules.php?name=News&file=article&sid=32237 Arxivat 2015-04-02 a Wayback Machine.

## Enllaços externs

* Myspace
* Facebook
* Special Providence - Lloc web oficial
* YouTube
# Albanchez de Mágina

Albanchez de Mágina (anteriorment denominada Albanchez d'Úbeda) és un municipi de la comarca de Sierra Mágina, a la província de Jaén.
La major part del terme municipal, així com el nucli urbà, es troben compresos dins del Parc Natural de Serra Mágina. La localitat es troba al peu del mont Aznaitín, sota un castell del segle xv, declarat monument històric el 1985.
L'economia de Albanchez de Mágina es basa, fonamentalment, en el cultiu de l'olivera, encara que també té certa importància la ramaderia ovina.
# Frédéric Trescases

Frédéric Trescazes o Frédéric Trescases (Argelers, Rosselló, 1921 - juliol de 2014) és un jugador de rugbi a 13 internacional francès, que va jugar de línia. Va començar a jugar a rugbi a 15 en la Unió Esportiva Arlequins de Perpinyà i va arribar a ser campió de França en 1944. El mateix any es va passar al rugbi a 13 i va signar per l'Association sportive Carcassonne XIII i després pel XIII catalan. Ha jugat en 7 seleccions en equip de França de rugbi a 13, de 1946 a 1949. El 24 de gener de 2010, en l marc de la celebració dels 70 anys de l'AS Carcassonne XIII, fou elegit pels aficionats per a l'equip de llegenda de l'ASC

## Palmarès
### Rugbi a XV

* Campionat de França:
** Guanyador : 1 (1944 amb la Unió Esportiva Arlequins de Perpinyà.)
** Finalista : 1 (1939 amb la Unió Esportiva Arlequins de Perpinyà.)

### Rugbi a XIII

* Campionat de França:
** Guanyador : 2 (1945, 1946 amb l'AS Carcassonne XIII.)
** Finalista : 3 (1947, 1948 amb l'AS Carcassonne XIII i 1951 amb el XIII catalan.)
* Copa de França:
** Guanyador : 3 (1946, 1947 amb l'AS Carcassonne XIII i 1950 amb el XIII catalan.)
** Finalista : 2 (1945, 1948 amb l'AS Carcassonne XIII.)

## Referències

* ↑ Fitxa de Frédéric Trescazes, usapmania.free.fr.
* 1 2 «Frédéric Trescases légende du rugby n'est plus» (en francès). L'Indépendant, 31-07-2014. [Consulta: 31 juliol 2014].
* ↑ 800 personnes pour les 70 ans de l'ASC XIII, ladepeche.fr, consulté le 28 janvier 2010.